NaiveNeuron/SloPal huggingface dataset:
Osuský, Peter, poslanec NR SR (2011-07-13):
Ďakujem, pán predseda. Atmosféra, v ktorej prebiehal tento príspevok, je tiež istou výpoveďou o stave spoločnosti. Musím povedať jednu vec k obľúbenému argumentu obhajcov komunizmu, ktorí ho majú zažitý pod kožou a ktorí napádajú skutočnosť, že komunizmus nie je definovaný. Ja sa všetkých týchto obhajcov komunizmu pýtam, či mi ukážu v Trestnom zákone definíciu „ex lege“ pojmu fašizmus a pojmu nacizmus. Ak ju nenájdu, tak tento argument stojí absolútne na vode, lebo potom by sme museli dopustiť všetko. A ak je pre niekoho problém obmedzenie slobody slova, tak sa pýtam, či zástava s hákovým krížom nie je len obmedzenie textilu, keď ten textil dokonca ani nehovorí. A ak by sme teda prijali tento veľmi slobodomyseľný výklad pojmov, tak, samozrejme, môžeme potom pripustiť čokoľvek, lebo aj spona s ríšskym orlom a s hákovým krížom a s textom „Gott mit uns“ je len kus kovu, ktorý nehovorí nič, a predsa je v mnohých krajinách používanie takýchto prvkov trestné a nikto sa nemôže domnievať, že trestanie za zástavu čiže kus textilu, hnedej košele alebo spony na opasku je zásahom do slobôd.
Danko, Andrej, predseda NR SR (2019-01-30):
Prosím zastavenie času.
Blanár, Juraj, podpredseda NR SR (2021-10-20):
Ďakujem. Pani spravodajkyňa, zaujmite svoje miesto. Otváram rozpravu, vážené pani poslankyne, páni poslanci, a konštatujem, že som obdržal jedinú prihlášku do rozpravy písomnú, a to pán poslanec Stanislav Mizík, ktorému udeľujem slovo. Nech sa páči.
Paška, Pavol, predseda NR SR (2012-08-06):
Takže prerušujem rokovanie, obedňajšia prestávka. Vidíme sa o 14.00 hodine. Dobrú chuť. (Prerušenie rokovania o 11.59 hodine.) (Pokračovanie rokovania o 14.00 hodine.)
Sulík, Richard, predseda NR SR (2010-10-12):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Matejovi.
Hrnčiar, Andrej, podpredseda NR SR (2018-10-16):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Róbertovi Pucimu.
Pčolinský, Peter, podpredseda NR SR (2022-12-06):
Nech sa páči, hlasujeme. (Hlasovanie.) Prítomných 134, za 77, zdržalo sa 57. Aj tento bod sme schválili.
Lehotský, Tomáš, poslanec NR SR (2021-03-16):
Ďakujem veľmi pekne. Juraj, Zita, súhlasím. Tá byrokratická záťaž je veľká. Jedna vec ale, ktorá je tiež dôležitá a nezaznela, je expertíza či už obcí, miest, alebo teda jednotlivých uchádzačov. Ja som pracoval vo firme, ktorá bola veľká firma, vedela si zabezpečiť dostatočnú expertízu poradcov, ktorí dokázali vlastne vypracovať tie projekty. U nás to netrvalo tak, že to bolo akože pol roka, jedna pol roka, druhá nakoniec akože po troch rokoch, či už teda projekt ako taký, alebo verejné obstarávanie. Čiže je treba pracovať, podľa mňa, viem, že pani ministerka na tom aj pracuje, na posilnení expertízy v tých regiónoch, hej, aby si tie obce, mestá, nebáli sa vojsť do toho, aby vedeli ako jednak na eurofondy, ale aj ako jednak na eurofondy v režime verejného obstarávania. Ďakujem.
Homoľa, Kamil, poslanec NR SR (2010-09-07):
Ďakujem pekne. Vážený pán predsedajúci, vážení členovia vlády, vážené pani poslankyne, páni poslanci. Predseda Národnej rady Slovenskej republiky rozhodnutím z 26. júla 2010 č. 21 pridelil predmetnú informáciu na prerokovanie Ústavnoprávnemu výboru Národnej rady. Aproximačné nariadenia vydáva vláda na základe čl. 120 ods. 2 ústavy, podľa ktorého, ak tak ustanoví zákon, vláda je oprávnená vydávať nariadenia aj na vykonanie Európskej dohody o pridružení uzatvorenej medzi európskymi spoločenstvami, ich členskými štátmi a Slovenskou republikou a na vykonávaní medzinárodných zmlúv podľa čl. 7 ods. 2. Informáciu predkladá vláda Slovenskej republiky podľa § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky, kontrolný mechanizmus parlamentu. Ako už bolo spomínané, v hodnotenom období bolo prijatých 26 aproximačných nariadení vlády Slovenskej republiky, je predpoklad, že v II. polroku tohto kalendárneho roku bude prijatých 7 nariadení daného druhu. Väčšina z nich bola, aj bude z oblasti pôdohospodárstva, životného prostredia a dopravy a farmácie. Ústavnoprávny výbor prerokoval informáciu vlády 2. septembra 2010 na svojej 7. schôdzi a uznesením č. 14 odporúča Národnej rade informáciu vziať na vedomie. Ďakujem pekne. Pán predsedajúci, otvorte, prosím, rozpravu.
Richter, Ján, poslanec NR SR (2022-12-07):
Pán predseda, ďakujem pekne za slovo. Vážené panie poslankyne, vážení páni poslanci, spoločná správa obsahuje štyri pozmeňovacie návrhy. V rozprave bol podaný jeden pozmeňovací návrh. Nakoľko bol dnes v rozprave podaný pozmeňovací návrh v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Gašpar, Tibor, podpredseda NR SR (2024-10-02):
Ďalší v poradí, pán poslanec Hargaš, máte slovo.
Viskupič, Marián, poslanec NR SR (2020-04-07):
Ďakujem pekne. Pán poslanec Mazurek, ja by som v tejto súvislosti znova chcel oceniť všetkých ľudí, občanov, firmy, ktoré i v týchto ťažkých časoch si budú plniť všetky svoje povinnosti, nielen splácať úvery, ale aj všetky ďalšie platby, pretože aj takto nám v tejto krajine pomáhajú túto krízu prekonať. Všetko, čo počas krízy bude fungovať, jej pomáha, aby čím skôr skončila.
Kremský, Peter, poslanec NR SR (2022-12-20):
Ďakujem veľmi pekne za slovo. No, pán Suja, už ste ma rozosmial, že čo dokážete využiť na nahranie videjka na sociálne siete. V pozmeňováku sa nič nepíše o fitneskluboch, dokonca ani v návrhu zákona. Ja som fitneskluby použil len ako príklad, že sa používali ako zásterka vyberania výpalného a vy to dobre viete, že sa to tak robilo a ja to tiež viem a veľmi veľa ľudí to vie, takže ako ste si tu zahral divadielko, fajn. Ja si myslím, že treba si, treba si naliať čistého vína, ani Peter Vons, ani, ja tiež som chodil kedysi do fitka a, samozrejme, že žiadni slušní ľudia, ktorí prevádzkujú fitnescentrá, nemajú s týmto nič spoločné, ale dobre vieme, že tzv. silní muži mali vždycky blízko k organizovanému zločinu. A či už organizovaný zločin sa snažil u nich nájsť nejaké zázemie alebo zase naopak oni sa toho zúčastňovali, keďže niekedy silní ľudia majú pokušenie myslieť si, že oni sú tí, ktorí by mali iným určovať, ako sa majú správať. Takže keď tomuto pokušeniu niekto neodolá, tak potom sa stávajú aj takéto nepríjemné veci. Čiže znovu, hovoril som o zásterke, hovoril som o zámienke, o tom, že za fitnescentrá sa takýto ľudia často skrývali a obaja dobre vieme, že to tak bolo. Niekde možno je to tak aj dnes. A keď ste si nahral videjko, tak asi ste spokojní a vaši priaznivci majú čo lajkovať a v podstate vytvárate tu ďalší bulvár popri tej bulvárnej tlači, ktorá nás tu všetkých sleduje a robí titulky, ktoré potom v článku ani nenájdete tie informácie, ktoré sa objavia v titulku, tak si tu robíme aj takto sami bulvár. Ale keď si myslíte, že to tak má byť, tak ja vám v tom brániť nebudem, len som potreboval na to zareagovať vecne a fakticky.
Paška, Pavol, predseda NR SR (2014-10-29):
Ďakujem pekne, pán spravodajca. Otváram rozpravu. Nemám písomnú prihlášku. Má, dámy a páni, záujem niekto vystúpiť? Nie. Vyhlasujem rozpravu za skončenú. Pán navrhovateľ nie, pán spravodajca nie. Ďakujem pekne. Prerušujem rokovanie o tomto bode programu. Poprosím teraz pána poslanca, nie, pani poslankyňa Kiššová ako spolupredkladateľka uvedie v prvom čítaní návrh pána poslanca Mihála a pani poslankyne Jany Kiššovej na vydanie zákona o kolektívnych pracovnoprávnych vzťahoch, je to tlač 1176. (Rokovanie o návrhu poslancov Národnej rady Slovenskej republiky Jozefa Mihála a Jany Kiššovej na vydanie zákona o kolektívnych pracovnoprávnych vzťahoch , tlač 1176.)
Pellegrini, Peter, predseda NR SR (2015-11-11):
Pán poslanec, opäť ste porušili rokovací poriadok, ale už by nám to bolo aj chýbalo na tejto schôdzi, takže nechám to už tak. Pán poslanec Raši, mienite vôbec na to reagovať? (Reakcia z pléna.) Nech sa páči, ozrejmite to pánovi kolegovi.
Sulík, Richard, predseda NR SR (2010-11-04):
Pán Jarjabek, ja si s vami netykám, pán Jarjabek. Dobre. No tajná voľba... (Pretrvávajúce výkriky a ruch v sále.)
Šeliga, Juraj, podpredseda NR SR (2020-04-29):
Pán minister, môžem vás poprosiť, aby ste dokončili myšlienku, lebo v zmysle rokovacieho poriadku váš čas je obmedzený na 30 minút.
Kondrót, Maroš, poslanec NR SR (2012-09-27):
Ďakujem pekne, pani predsedajúca. Vážené panie poslankyne, vážení páni poslanci, Národná rada Slovenskej republiky schválila dňa 7. júla 2011 zákon o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky. (Prerušenie vystúpenia predsedajúcou.)
Laurenčík, Milan, podpredseda NR SR (2020-09-17):
Vyhlasujem rozpravu za skončenú. Chce návrh na, k rozprave zaujať stanovisko navrhovateľ? Pán poslanec, pán poslanec Jarjabek, chcete k rozprave zaujať stanovisko? Nech sa páči.
Blanár, Juraj, podpredseda NR SR (2022-04-28):
Pán poslanec Stredák s faktickou poznámkou.
Bugár, Béla, podpredseda NR SR (2010-11-30):
Nech sa páči, prezentujme sa a hlasujme o tomto vládnom návrhu. (Hlasovanie.) Prítomných 145 poslancov, za 79, proti 66 poslancov. Konštatujem, že vládny návrh zákona sme schválili. Vážené panie poslankyne, páni poslanci, budeme pokračovať v prerokúvaní ďalších bodov. A ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení zákon č. 283/2002 Z. z. o cestovných náhradách v znení neskorších predpisov . Vládny návrh zákona má tlač 92. (Ruch v sále.) Podpredseda vlády po piatich minútach odôvodní vládny návrh zákona. Vyhlasujem prestávku do 17.30 hodiny a žiadam, samozrejme, poslancov, aby sa ukľudnili, aby sme mohli dôstojne pokračovať v rokovaní. (Krátka prestávka.) (Po prestávke.)
Jurinová, Erika, podpredsedníčka NR SR (2014-11-08):
Pán poslanec Blaha.
Kuciaňová, Magdaléna, poslankyňa NR SR (2017-03-28):
Pán predsedajúci, keďže sme schválili pozmeňujúci a doplňujúci návrh pána poslanca Kéryho, o návrhu pani poslankyne Kiššovej nemôžeme hlasovať.
Karas, Viliam, minister spravodlivosti SR (2022-12-13):
Ďakujem pekne za slovo. Vážené pani poslankyne, vážení páni poslanci, na rokovanie Národnej rady Slovenskej republiky predkladám vládny návrh zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov a ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, ďalej len vládny návrh zákona. Vládny návrh zákona bol vypracovaný v súlade s Plánom legislatívnych úloh vlády Slovenskej republiky na rok 2022. Cieľom vládneho návrhu zákona je najmä zrýchliť a zefektívniť výkon exekúcie na uspokojenie práv na nepeňažné plnenie, pričom v rámci tejto právnej úpravy dochádza k zavedeniu niektorých nových právnych inštitútov, najmä v podobe náhradných plnení, ako napríklad písomná dohoda o zaplatení peňažnej sumy namiesto poskytnutia zodpovedajúceho náhradného ubytovania alebo bytovej náhrady. V súlade s cieľom vládneho návrhu zákona sa zavádzajú do právnej úpravy štyri nové donucovacie opatrenia, ktoré budú môcť byť použité v exekučnom konaní vedenom na uspokojenie práv na nepeňažné plnenie, ale aj v exekučných konaniach na vymoženie vyživovacej povinnosti, a to peňažná pokuta, zadržanie vodičského preukazu, zadržanie osvedčenia o evidencii vozidla a použitie technických prostriedkov brániacich užívaniu veci. Výber donucovacieho opatrenia bude na rozhodnutí exekútora, pričom donucovacie opatrenia možno uložiť len za zákonnom ustanovených podmienok a uložené donucovacie opatrenie musí byť primerané vymáhanej povinnosti a musí viesť k jej splneniu. Účinnosť predkladaného vládneho návrhu zákona sa navrhuje od 1. januára 2023 tak, aby bola zabezpečená bezproblémová aplikovateľnosť novej právnej úpravy. Účinnosť právnej úpravy zohľadňuje aj časový priestor pre realizáciu zmien v informačných systémoch verejnej správy. Ústavnoprávny výbor Národnej rady Slovenskej republiky podal správu, tlač 1107, k predmetnému vládnemu návrhu zákona dňa 18. októbra 2022. Predkladateľ návrhu zákona sa stotožňuje so všetkými závermi vyplývajúcimi zo správy ústavnoprávneho výboru a má za to, že ich zapracovanie prispeje k skvalitneniu novej právnej úpravy. Súčasne sa stotožňujem so spoločným hlasovaním o bodoch 1 až 4 s návrhom schváliť. Po schválení príslušných pozmeňujúcich a doplňujúcich návrhov uvedeným spôsobom odporúča predkladateľ Národnej rade Slovenskej republiky schváliť vládny návrh zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch, exekučnej činnosti v znení neskorších predpisov, a ktorým sa mení a dopĺňa zákon č. 8/2009 Z. z. o cestnej premávke a o zmene doplnení niektorých zákonov v znení neskorších predpisov. Ďakujem za pozornosť.
Dostál, Ondrej, poslanec NR SR (2020-04-02):
Pán poslanec Fico, no dovolím si vám pripomenúť, že sme v bode voľba členov výborov. Nie voľba predsedov výborov. Vy ste hovorili úplne mimo témy a hovorili ste o voľbe predsedov výborov, to je ten nasledujúci bod. Pripomínam to preto, lebo podobnej chyby sa dopustil aj pán poslanec Šefčík, ktorý vystúpil pred vami, na ktorého búrlivo reagovali vaši poslanci, a aj mu to pripomenuli, že hovorí k inému bodu. Ale teda pán poslanec Šefčík je poslancom Národnej rady dva týždne aj s cestou, vy ste poslancom Národnej rady od roku ´92, takže predpokladám, že, že toto ste si mohli všimnúť a ste, ako ste správne pripomenuli, desať rokov ste boli premiérom, aj z toho titulu ste chodili do Národnej rady, takže neviem teda, či ste nedávali pozor, keď vaši kolegovia pripomínali kolegovi Šefčíkovi, že hovorí k inému bodu, ale vy ste urobili presne to isté bezprostredne po ňom. Druhá vec. Vyčítate tu aj vy, aj, aj ďalší politici, že sa nerešpektujú dohody. No to je zaujímavé, lebo váš favorit Ľuboš Blaha nám pred malou chvíľou vyčítal niečo úplne opačné. Vyčítal nám, že sme podpísali koaličnú dohodu, a tým skončila parlamentná demokracia, tým už sa nebudeme môcť rozhodovať slobodne a budeme iba nejaké bábky. No a teraz nám. Ovečky. A teraz nám vyčítate, že sa správame ako poslanci, že sa rozhodujeme slobodne, podľa svojho presvedčenia, podľa svojho svedomia. A ja som veľmi rád, že väčšine tohto parlamentu presvedčenie a svedomie bráni voliť na čelo výborov obdivovateľov totalitných režimov. (Potlesk.)
Grendel, Gábor, podpredseda NR SR (2020-11-25):
Prezentujme sa a hlasujme. (Hlasovanie.) Prítomných 137 poslancov, za 136, proti nikto, nezdržal sa nikto, nehlasoval 1 poslanec. Konštatujem, že sme schválili vládny návrh novely zákona o štátnom fonde rozvoja bývania. Ďalej budeme hlasovať o bode 34 programu. Ide o druhé čítanie o vládnom návrhu zákona, ktorým sa mení a dopĺňa zákon č. 422/2015 o uznávaní dokladov o vzdelaní, tlač 262. Prosím spoločného spravodajcu z výboru pre vzdelávanie, vedu, mládež a šport pána poslanca Igora Kašpera, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov a ktorým sa mení a dopĺňa zákon Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov , tlač 262.)
Kočiš, Eduard, poslanec NR SR (2023-01-24):
Veľmi pekne ďakujem za slovo, pán predsedajúci. To, že demokrati z bývalej vládnej koalície, ktorá, stále neviem, či ešte existuje, alebo sa pomaličky spája, alebo nejakým zvláštnym spôsobom sa rozvíja do nejakých astronomických výšin, stále tvrdia, že musia byť predčasné parlamentné voľby až v septembri, teda koncom septembra, aby vlastne mali ešte čas desať mesiacov pomáhať občanom Slovenskej republiky. Táto okrídlená veta, ak by nebola naozaj taká úsmevná, tak je až úplne smiešna, je stále ľuďom podsúvaná a prezentovaná premiérom Hegerom, pretože iba oni vlastne za desať mesiacov dokážu to, čo za tri roky zničili. Čiže matematicky úplný nepomer a taká matematická fantazmagória a totálna ilúzia. Občania Slovenskej republiky sa už rozhodli dávno predtým, ako bola táto vláda odvolaná, ako bude vyzerať možno parlament v budúcom volebnom období, možno vláda v budúcom volebnom období, ale títo páni a dámy z vládnej koalície, či už funkčnej, alebo nefunkčnej, si stále myslia, že oni majú patent na rozum a oni majú nejaký dar od všemohúceho Boha ako tento celý marazmus, do ktorého celú Slovenskú republiku doviedli a priniesli, nejakým zvláštnym spôsobom za desať mesiacov ešte zvrátiť alebo úplne zmeniť. No, kolegyne, kolegovia, ja vás musím však sklamať alebo ubezpečiť v tom, že ako politici, političky, ako hnutie, alebo politické strany bývalej vládnej koalície naozaj sa ocitnete na smetisku dejín, pretože vznikajú tu nové politické subjekty, „demokratické“, „liberálne“, a vy sa tak krásne medzi sebou vyparazitujete, vy sa medzi sebou tak krásne zožeriete, že po vás tu v budúcom volebnom období nezostane ani smrad.
E. Kukan, minister zahraničných vecí SR: (2002-02-14):
J. Migaš, predseda NR SR: Nech sa páči, pán poslanec Köteles, chce položiť doplňujúcu otázku. Nech sa páči, pán poslanec Köteles - doplňujúca otázka.
Hrnčiar, Andrej, podpredseda NR SR (2019-10-16):
Vážené panie poslankyne, vážení páni poslanci, prosím povereného overovateľa, aby informoval Národnú radu o výsledku tajného hlasovania.
Laššáková, Ľubica, poslankyňa NR SR (2022-05-05):
Ďakujem pekne za slovo, pán predsedajúci. Erik, musím naozaj povedať, že tie akože 13. dôchodky možno navonok dobre znejú, ale pravdou je, že len pre tých, ktorých sa netýkajú, pretože ten 13. dôchodok je vlastne naozaj iba sociálna dávka. A poberatelia veľmi rýchlo v peňaženke zistia, že to nie je nič iné, len kôpka peňazí, ktorú by aj tak dostali. Skutočným navýšením a istou pomocou pre poberateľov dôchodkov, je súčasný návrh zákona z dielne strany HLAS – sociálna demokracia. A ja budem veľmi pozorne sledovať, ako budú hlasovať naši koaliční poslanci, kolegovia, ktorí majú teoretickej pomoci plné ústa, len realita je, bohužiaľ, prázdna, iná a bezzubá. Ďakujem.
Drobný, Stanislav, poslanec NR SR (2019-06-26):
Ďakujem za slovo. Vážený pán predsedajúci, vážené panie poslankyne, vážení páni poslanci, z času na čas v tomto parlamente príde do rozpravy téma zdravotníctva. Spomínajú sa rozpočty zdravotných poisťovní, dlhy nemocníc a mnoho iných vecí spojených s problémom financovania zdravotníctva. Mnoho chorôb aj úmrtí aj z dôvodov stravovania, a práve tu platí, že pre spoločnosť je lacnejšia prevencia ako riešenie úž vypuknutej choroby. Producent geneticky modifikovaných potravín využíva schopnosť geneticky pozmeneného organizmu vytvárať vo svojom tele chemické zlúčeniny, ktoré prirodzený rastlinný alebo živočíšny druh vo svojom tele nemá, prípadne ich aj má, ale s nižším obsahom. A tak vďaka týmto chemickým zlúčeninám, dosiahne pestovateľ či chovateľ vyššie výnosy, väčšiu odolnosť voči škodcom a chorobám a ďalšie benefity, napr. dlhšiu skladovateľnosť. Je však úplne logické, že tieto chemické zlúčeniny môžu mať istú mieru negatívneho vplyvu aj na ľudský organizmus. Návrh zákona nerieši bezpečnosť či nebezpečnosť konkrétnych potravín, ale rieši právo spotrebiteľa byť vždy jasne informovaný o tom, že si kupuje potravinársky výrobok obsahujúci geneticky pozmenený organizmus. Občan-spotrebiteľ by sa tak bez nutnosti skúmania často miniatúrnych textov mohol rozhodnúť, či sa daný výrobok kúpi, alebo dá prednosť výrobku z geneticky nemodifikovaných rastlín alebo zvierat. Niet dôvod tolerovať rôzne formy sťažovania prístupu k tejto pre spotrebiteľa podstatnej informácie. Zvlášť pri väčších rodinných nákupoch je časovo náročné prelúskať zloženie všetkých nakúpených potravín a tak spotrebiteľ až doma zistí, že kúpil niečo, čomu sa chcel vyhnúť. Ďakujem za pozornosť.
Ledecký, Vladimír, poslanec NR SR (2021-11-24):
Vážený pán predsedajúci, vážené pani poslankyne a vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov, ktorým sa mení zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení neskorších predpisov (tlač 707). Národná rada Slovenskej republiky uznesením č. 994 z 19. októbra 2021 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci, určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona (tlač 707) prerokovali a odporučili Národnej rade Slovenskej republiky schváliť oba určené výbory. Z uznesení výborov Národnej rady Slovenskej republiky pod bodom III tejto spoločnej správy vyplýva 9 pozmeňujúcich návrhov. Gestorský výbor odporúča návrh zákona schváliť v znení schválených pozmeňujúcich návrhov. Gestorský výbor odporúča hlasovať o návrhoch 1 až 9 v IV. časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 151 z 23. novembra 2021. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, prosím vás, otvorte rozpravu a hlásim sa prvý do rozpravy. Ďakujem.
Bugár, Béla, podpredseda NR SR (2010-10-22):
Ďakujem, pán minister. Dávam slovo spoločnému spravodajcovi z výboru pre hospodárstvo, výstavbu a dopravu, poslancovi Alojzovi Přidalovi, aby informoval Národnú radu o výsledku prerokovania tohto vládneho návrhu vo výboroch, nech sa páči.
Fecko, Martin, poslanec NR SR (2013-04-30):
Ďakujem pekne. Pán kolega, myslím, že si to zhrnul úplne. A ja len na koniec chcem povedať, tak ako si povedal v závere vystúpenia, nech nám ide o vec, nech nám nejde o politikárčenie, nech nám ide o vec, ktorú aj vy deklarujete, že viete sa dohodnúť, viete prijať konštruktívne nápady opozície, ktoré by tu boli, tak nech nám ide o vec a budem veľmi rád. Ďakujem pekne.
Zmajkovičová, Renáta, podpredsedníčka NR SR (2013-10-15):
Teraz v rozprave vystúpi pani podpredsedníčka Jurinová, nech sa páči, máte slovo.
Hort, Milan, podpredseda NR SR (2011-02-08):
S faktickými poznámkami na vystúpenie pána poslanca Matoviča sa prihlásili páni poslanci Radošovský, Dostál, Ondruš, Droba, Somogyi, Jurinová, Gibalová, Suja, Aštaryová, Vaľová, Tomanová, Hladký. Uzatváram možnosť prihlásiť sa s faktickou poznámkou. Celkom dvanásť poslancov. Slovo má pán poslanec Radošovský, nech sa páči.
Pellegrini, Peter, predseda NR SR (2015-12-01):
Prezentujme sa a hlasujme o bode 10 pozmeňujúceho návrhu pána poslanca Beblavého. (Hlasovanie.) Prítomných 131 poslancov, za hlasovalo 54, proti bolo 9, zdržalo sa 68. Tento bod sme neschválili.
Paška, Pavol, predseda NR SR (2013-03-27):
(Hlasovanie.) 133 prítomných, 78 za, 1 proti, 54 sa zdržalo. Návrh sme schválili.
Šíbl, Jaromír, poslanec NR SR (2021-09-30):
Vážený pán predsedajúci, v rozprave k uvedenému návrhu zákona vystúpili dvaja poslanci, pán poslanec Kazda a pán poslanec Šudík. Pán poslanec Šudík podal pozmeňujúci a doplňujúci návrh. Keďže boli dnes v rozprave podané pozmeňujúce a doplňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Marcinková, Vladimíra, poslankyňa NR SR (2022-09-22):
Ďakujem ešte raz, pán predsedajúci. Tak ako som avizovala pri mojom prvom vstupe, cieľom tejto úpravy je zabezpečiť, aby v prípade, že nedôjde k zvoleniu nového verejného ochrancu práv, čo je súčasná situácia, ešte pred uplynutím funkčného obdobia predchádzajúceho verejného ochrancu práv, bude predošlý verejný ochranca práv zastávať túto funkciu až do momentu, kým parlament nezvolí nového verejného ochrancu práv. Považujem to za veľmi dôležité a to z toho dôvodu, že Úrad verejného ochrancu práv je ústavný orgán. Samotná osoba verejného ochrancu práv je funkcia, ktorá je garantovaná ústavou a naozaj je to jeden z pilierov nášho právneho štátu, a preto je veľkým problémom, že dnes je jeden z takýchto pilierov nefunkčný, pretože sme túto funkciu včas neobsadili. Ja rešpektujem politickú realitu, vnímam ju, hoci som k nej kritická, ale toto, túto novelu a tento návrh chcem predostrieť ako naozaj nejakú nadstranícku vec, na ktorej by sme mali mať všetci záujem, tak ako to je napríklad pri komisárovi pre deti, kedy aj Viera Tomanová bola vo funkcii kontinuálne až do momentu, kým nebol zvolený nový komisár pre deti. Podľa mňa toto je riešenie pre všetky tieto ľudskoprávne orgány, ako im zabezpečiť funkčnosť, vybavovanie podnetov, ktorých už dnes na Úrade verejného ochrancu práv je nevybavených vyše 500 práve z toho dôvodu, že nemáme obsiahnutú túto vec v ústave. Čiže pre mňa je to naozaj niečo, čo by nás nemalo rozdeľovať, ale funkčnosť ústavných orgánov by sme mali mať všetci ako zákonodarcovia podľa mňa ako prioritu. Čiže prosím vás o podporu tejto zmeny. V treťom čítaní si bude vyžadovať až ústavnú väčšinu, pretože nedá sa to spraviť inak ako novelizáciou ústavy, aby to bolo právne čisté, keďže ide o orgán, ktorý zakotvuje ústava. Ale budem vďačná, ak naozaj toto nebude priestor, ktorý nás bude rozdeľovať, pretože ide mi o to, aby sme mali tento úrad v budúcnosti funkčný a nenastala situácia, aká nastáva dnes, že sa ľudia vlastne nemajú na koho obrátiť v prípade bezprávia. Ďakujem veľmi pekne.
P. Hrušovský, predseda NR SR: (2003-09-17):
Chcem vás informovať, že návrh zmluvy som pridelil na prerokovanie trom výborom, výboru pre európsku integráciu, zahraničnému výboru a ako gestorskému výboru ústavnoprávnemu výboru. Chcel by som vás požiadať, aby ste zabezpečili účasť príslušných štatutárnych zástupcov vášho rezortu na rokovaní týchto výborov. Predpokladám, že ešte aj ďalšie výbory budú chcieť rokovať o návrhu zmluvy tak, aby sme mohli s plnou zodpovednosťou tu v pléne Národnej rady Slovenskej republiky potom rokovať o návrhu po zaujatí stanoviska gestorským ústavnoprávnym výborom. Ďakujem pánovi ministrovi. Prerušujem rokovanie o tomto bode programu. Nech sa páči, pán poslanec Cabaj sa hlási.
Šimečka, Michal, podpredseda NR SR (2023-12-20):
Ďakujem veľmi pekne. Pán poslanec Gašpar nemá doplňujúcu otázku. Tak potom ďalšia v poradí je otázka od pána poslanca Sedláka opäť na ministra zahraničných vecí a európskych záležitostí pána Blanára a znie: „Pán minister, pri nástupe do funkcie ste sľubovali oživenie vzťahov vnútri V4. Kde je?" Pán minister.
Grendel, Gábor, podpredseda NR SR (2023-06-27):
Prerušujem rokovanie o tomto bode programu. Nasleduje rokovanie o programe stability Slovenskej republiky na roky 2023 až 2026. Materiál má parlamentnú tlač 1715 a spoločná správa výborov má tlač 1715a. Dávam slovo opäť pánovi ministrovi financií Slovenskej republiky Michalovi Horváthovi a prosím ho, aby materiál uviedol. (Rokovanie o programe stability Slovenskej republiky na roky 2023 až 2026 , tlač 1715.)
Huba, Mikuláš, poslanec NR SR (2015-09-22):
Ďakujem pekne za slovo. Vážený kolega Hraško, milý Igor, myslel som si, že moje vystúpenie v tejto rozprave bude najdlhšie, ale ty si ma suverénne prekonal. Avšak nezazlievam ti to, naopak, klobúk dolu pred tým pozmeňujúcim návrhom, ktorý si si osvojil, spracoval a predniesol, aj keď to iste nebolo ľahké. Musím povedať, že aj tvoje vystúpenie ma utvrdilo v tom, že ak tomuto zákonodarnému zboru zostala čo i len štipka zodpovednosti, nemôže prijať návrh zákona, ku ktorému prišiel takýto astronomický počet pripomienok. Ak som dobre počítal, tak súčet tých návrhov na zmeny obsiahnutých v spoločnej správe a len vo vystúpeniach, ktoré dosiaľ odzneli, prevyšuje magické číslo 350. Myslím, že je to nový rekord v tomto volebnom období. A naozaj by sa všetci, ktorí zvažujú, že tento návrh podporia, mali nad tým hlboko zamyslieť. Ďakujem pekne.
Přidal, Alojz, poslanec NR SR (2014-09-25):
Vážená pani podpredsedníčka Národnej rady, kolegyne, kolegovia, tento návrh zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní predkladám spoločne s kolegom Júliusom Brockom. Táto predkladaná novela nadväzuje na ústavný zákon č. 375/2004 Z. z. o ochrane verejného záujmu pri výkone funkcií verejných funkcionárov. Cieľom novely je zamedziť rozporu medzi osobným záujmom advokáta a záujmom klienta pri výkone advokácie na jednej strane a verejným záujmom pri výkone funkcie verejného funkcionára na strane druhej. Pri výkone funkcie verejný funkcionár koná vo verejnom záujme a jeho konanie má byť také, aby prinieslo majetkový prospech alebo iný prospech všetkým občanom. Čl. 4 ods. 1 ústavného zákona o konflikte záujmov ukladá povinnosť pri výkone funkcie presadzovať a chrániť verejnému funkcionárovi verejný záujem. Dokonca ide ešte ďalej, zakazuje mu uprednostniť osobný záujem pred verejným záujmom. Naopak, pri výkone advokácie advokát nepresadzuje verejný záujem. Je povinný chrániť a presadzovať práva a záujmy klienta, dokonca sa riadiť jeho pokynmi. Túto povinnosť advokátovi ukladá § 18 ods. 1 zákona č. 586/2003 Z. z. o advokácii. Chcel by som povedať, že tá naša novela je veľmi jednoduchá. Vkladá do zákona o advokácii ustanovenie § 8 ods. 1 nové písmeno e) a týmto písmenom chceme rozšíriť okruh osôb, ktorým Slovenská advokátska komora pozastaví výkon advokácie, o osoby, ktoré vykonávajú funkciu verejného funkcionára, teda nielen o poslancov, ale aj o osoby, ktoré vykonávajú funkciu verejného funkcionára s výnimkou funkcií poslanca mestského zastupiteľstva, poslanca mestského zastupiteľstva mestskej časti v Bratislave a v Košiciach, ako aj poslanca vyššieho územného celku. Navrhujeme účinnosť tohto zákona k 1. 1. 2015. Pani podpredsedníčka, skončil som zatiaľ.
Blaha, Ľuboš, podpredseda NR SR (2023-12-14):
Ďakujem pekne za váš procedurálny návrh, ktorý sa týkal mňa. Ja som sa protizákonne rozhodne nesprával, zato vy ste opakovane porušoval rokovací poriadok, a keď tu niekto chľastá, tak to určite nie sme my, pán kolega. (Potlesk.) A teraz poprosím kolegov, aby sme usúdili, či sme, alebo nie sme uznášaniaschopní. Nie sme, takže o vašom návrhu nedávam hlasovať. A teraz poprosím pani Anežku... (Reakcia poslanca Pročka: „ Najbližšie, najbližšie.“) Áno, najbližšie, ďakujem, dovidenia. A teraz poprosím pani Anežku Škopovú s faktickou poznámkou. Ďakujem pekne.
Zmajkovičová, Renáta, podpredsedníčka NR SR (2012-05-16):
S faktickými poznámkami traja poslanci. Uzatváram možnosť prihlásiť sa s faktickou poznámkou. Pán poslanec Beblavý.
Pčolinský, Peter, podpredseda NR SR (2023-06-28):
Pán pos... pán spravodajca, pokračujte ďalej, hlasovanie tu vediem ja! Pokračujte ďalej v čítaní!
P. Hrušovský, predseda NR SR: (2003-09-09):
(Hlasovanie.) Prítomných je 131 poslancov, za 56, proti 65, zdržalo sa 10. Konštatujem, že návrh vlády na skrátené legislatívne konanie sme neschválili. Teda prerokúvať tento návrh zákona budeme v štandardnom režime bez toho, že by sme menili lehoty, ktoré určuje rokovací poriadok. Prosím teraz pána podpredsedu vlády, aby z poverenia vlády Slovenskej republiky uviedol a odôvodnil návrh zákona o verejnom obstarávaní a o zmene zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Nech sa páči, pán podpredseda vlády.
Žiga, Peter, podpredseda NR SR (2024-02-02):
Poslanec Hellebrandt.
Štefanec, Ivan, poslanec NR SR (2014-05-29):
Áno, pani podpredsedníčka, žiadam.
Žiga, Peter, podpredseda NR SR (2024-04-17):
Pán poslanec Šimko.
Pčolinský, Peter, podpredseda NR SR (2023-02-08):
S ďalšou faktickou pán poslanec Suja.
Číž, Miroslav, podpredseda NR SR (2015-05-14):
Ďakujem, pán poslanec. Len ešte otázka, môže Národná rada hlasovať o vašej nespokojnosti s odpoveďami spoločne? (Kladná reakcia poslanca.) Ďakujem pekne, pán poslanec. Ďalším písomne prihláseným do rozpravy k tomuto bodu je pán poslanec Ján Mičovský, pripraví sa pán poslanec Hlina. Áno, ešte, ak dovolíte, s reakciou vystúpi, prepáčte, pán poslanec Mičovský, ešte sa prihlásil pán minister a podpredseda vlády, takže mi dovoľte mu udeliť slovo. Nech sa páči, pán podpredseda vlády.
P. Osuský, poslanec: (2001-09-06):
Nie je problém hovoriť múdro o návrhu zákona, ktorý je, myslím, všeobecne akceptovateľný, ktorý nemôže, verím tomu, v snemovni slušnej krajiny vyvolať nijaký rozpor, ktorý je sám osebe veľmi krátky, ale ktorým sa naša krajina zaraďuje medzi tie viaceré európske krajiny, ktoré podobnú zákonnú úpravu prijali. Veľmi stručne k obsahu krátkej novely. Ide o úpravu jedného paragrafu Trestného zákona, ktorý hovorí o podpore a prejavovaní sympatií k fašizmu alebo k inému podobnému hnutiu uvedenému v predchádzajúcom paragrafe. Tento text malá novela rozširuje o dodatok, kde sa v súvetí pokračuje v tom zmysle, že ten, kto verejne popiera, spochybňuje, schvaľuje alebo sa snaží ospravedlniť zločiny fašizmu alebo iného podobného hnutia, sa takisto stáva trestným a spadá pod uvedený paragraf. Prečo sme považovali za potrebné prijať takúto zákonnú normu? Iste by po skončení II. svetovej vojny a po hrôzach, ktoré priniesla, nikto nepredpokladal, že bude reálne, aby európske krajiny prijímali podobné zákonné úpravy. Ukázalo sa ale, že nárast a rozmach neofašistických a iných podobných hnutí, ktoré vychádzali z odkazu tejto totality, si takúto úpravu vyžiadal vo viacerých krajinách. Podobné úpravy vo svojich zákonoch vykonali Belgicko, Francúzsko, Luxembursko, Nemecko, Rakúsko, Španielsko a Švajčiarsko. Môžeme povedať, že sú to krajiny, ktoré v II. svetovej vojne prešli rôznymi osudmi. Slovensko je krajina, ktorej desiatky tisíc občanov skončili v koncentračných táboroch a v plynových komorách. Iste sa tento tragický osud dotkol viac občanov našej krajiny ako povedzme Španielska alebo Švajčiarska. Napriek tomu aj tieto krajiny, súc si vedomé škodlivého a zločinného odkazu tých čias, prijali takúto zákonnú úpravu. A chcem podčiarknuť, že táto zákonná úprava nie je zahľadená do minulosti, ale je zahľadená do budúcnosti. Každému z ctených kolegov poslancov, ktorý má záujem, rád zapožičiam ukážky tlačových materiálov, materiálov, ktoré sa dajú získať aj na internete, ktoré spadajú pod nami navrhovanú novelu § 261. Ide o materiály, ktoré totálne spochybňujú existenciu holokaustu a genocídy ako takej. Myslím, že predkladaný návrh, malá novela Trestného zákona, by nemal byť zdrojom akýchkoľvek rozporov. Myslím, že nikto z nás si neželá, aby sa v tomto štáte v budúcnosti mohla beztrestne schvaľovať genocída a zločiny proti ľudstvu, nech už sa odohrali kdekoľvek a kedykoľvek. A z tohto dôvodu vás ctená snemovňa prosím o podporu tohto návrhu zákona a dovolím si požiadať, aby sa hlasovalo o jeho postúpení do druhého čítania.
P. Hrušovský, podpredseda NR SR: (2002-05-14):
Prerušujem rokovanie o bode programu, ktorý prerokúvame ako tlač 1483. Pristúpime k rokovaniu o vládnom návrhu zákona o burze cenných papierov , ktorého predkladateľom z poverenia vlády, ktorý prerokúvame ako tlač 1466, je pán minister financií Hajnovič. Súčasťou návrhu je aj rozhodnutie predsedu Národnej rady o pridelení tohto návrhu zákona na prerokovanie výborom. Prosím teraz, aby z poverenia vlády Slovenskej republiky návrh zákona uviedol a odôvodnil pán minister financií. Máte slovo, pán minister. F. Hajnovič, minister financií SR: Ďakujem. Vážený pán predsedajúci, vážená Národná rada, dovoľte mi, aby som z poverenia vlády v prvom čítaní uviedol návrh zákona o burze cenných papierov. Predložený návrh zákona je rekodifikáciou zákona č. 330/2000 o burze cenných papierov. Návrh zákona vypracovalo ministerstvo financií na základe plánu legislatívnych úloh a patrí medzi prioritnú legislatívu. Pri jeho spracovaní boli využité skúsenosti a poznatky z aplikácie doterajšej právnej úpravy organizovania verejného trhu s cennými papiermi v Slovenskej republike, ako aj zásady koncepcie rozvoja kapitálového trhu v Slovenskej republike. Zámerom predloženého zákona je sprehľadnenie verejného trhu s cennými papiermi, sprísnenie informačných povinností emitentov kótovaných cenných papierov a zosúladenie kritérií na prijatie cenných papierov a iných investičných nástrojov na obchodovanie na burze cenných papierov so smernicami Európskej únie. Cieľom je ochrana investorov na kapitálovom trhu a vytvorenie dôveryhodného trhu na investovanie ich voľných finančných zdrojov. Na zatraktívnenie slovenského kapitálového trhu je nevyhnutné dosiahnuť stav, keď pravidlá na kótovanie cenných papierov na burze cenných papierov budú harmonizované s pravidlami uplatňovanými na vyspelých trhoch. Vzhľadom na skutočnosť, že v právnom systéme Slovenskej republiky nie je možné riešiť všetky požiadavky na zostavovanie kótovacích prospektov, stanovené direktívou Európskej únie, formou vyhlášky, sú v návrhu zákona uvedené aj minimálne náležitosti kótovacieho prospektu a súčasne sa navrhuje zrušiť vyhlášku ministerstva financií č. 69/2001 o obsahu kótovacieho prospektu. V navrhovanom zákone sa zefektívni aj výkon dohľadu nad činnosťou búrz cenných papierov. Dohľad nad činnosťou burzy je v návrhu upravený v súlade s novým zákonom o Úrade pre finančný trh, ktorý nadobudol účinnosť 1. apríla tohto roku. V návrhu je zakotvená povinnosť burzy vytvoriť Útvar inšpekcie burzových obchodov, ktorého úlohou bude poskytovať súčinnosť Úradu pre finančný trh pri výkone kontroly burzových obchodov. Predložená novela by mala nadobudnúť účinnosť 1. augusta tohto roku. Niektoré jej ustanovenia začnú platiť po našom vstupe do Európskej únie. Ďakujem za pozornosť.
P. Hrušovský, predseda NR SR: (2005-02-01):
I. Hopta, poslanec: Vážený pán predseda, ja navrhujem, aby vo štvrtok ako prvý bod rokovania bola všeobecná rozprava na tému porušovanie ľudských práv v Slovenskej republike. Zdôvodňujem to tým, že sústavne sa v našej krajine porušuje Ústava Slovenskej republiky ako aj všeobecná deklarácia ľudských práv. Občania majú právo na prácu, majú právo na bývanie, majú právo na bezplatné zdravotnícke služby, na vzdelanie, majú právo na dôstojný život. Žiaľ, politická, ekonomická situácia, ktorá tu vládne za posledných 15 rokov, im tieto práva upiera. Ja som presvedčený, že sú to veľmi dôležité aspekty a bolo by potrebné, aby sme o týchto aspektoch porušovania základných ľudských práv v Slovenskej republike rokovali v rámci všeobecnej rozpravy. Ďakujem.
Petro, František, poslanec NR SR (2024-02-01):
Ďakujem pekne, podarilo sa, nebola to moja chyba. (Reakcia rečníka na spustenie mikrofónu.) Ďakujem pekne, pán predseda, za slovo. Pán kolega Majerský, dovoľte mi, aby som zareagoval na tú časť vášho vystúpenia, v ktorej ste hovorili o tom, že aj váš pozmeňovací návrh o tom hovorí, o navyšovaní týchto trestov, a s tým nemôžem súhlasiť a môžem to povedať jednoducho, že od roku 2006, keď boli zvýšené tie trestné sadzby za rôzne trestné činnosti, alebo ako tu už viackrát odznelo v pléne, tie drakonické tresty nepomohli k tomu a fakticky tieto drakonické tresty neznižujú kriminalitu. Keď sa pozrieme trošku aj do Európy, tak je vidieť, a dneska to odznelo aj na tlačovej konferencii členov vlády Slovenskej republiky, kde bolo povedané a bolo povedané v číslach, že ako to vyzerá v Európe, ako to vyzerá v krajinách blízko ku nám, ale aj v severských krajinách, ako je Fínsko, kde takisto urobili takúto reformu a táto reforma priniesla to, že dnes je vo Fínsku na sto tisíc obyvateľov 51 odsúdených, teda väzňov, v Bulharsku je to 85 na sto tisíc, v Taliansku je to 93, ale na Slovensku je to 185 na sto tisíc obyvateľov. To znamená, že keď sa neosvedčili tieto vysoké tresty a keď nám to neklesá, tak si myslím, že je dobré ísť touto druhou cestou a tieto tresty znížiť, keď aj vieme, že ročne stoja väznice 275 miliónov. Ďakujem.
Kéry, Marián, poslanec NR SR (2017-04-04):
Ďakujem za slovo. Pani poslankyňa, určite viete, že ja som jeden z predkladateľov návrhu zákona, ktorý zakazuje predaj v maloobchode počas štátnych sviatkov a dní pracovného pokoja. Spomenuli ste, že to vnímate ako začiatok cesty k voľným nedeliam, ale ja celkom nerozumiem, pretože teraz prichádzate s návrhom zákona, kde chcete zakázať predaj počas nedieľ v maloobchode, ale nie je to tak dávno, kedy vy aj s vašimi kolegami ste prišli s návrhom zákona, kedy vlastne chcete motivovať ľudí, aby pracovali v nedeľu, ale aby sa im to oplatilo, chceli ste 50-percentné príplatky za prácu v sobotu a 100-percentné príplatky za prácu v nedeľu. Takže nerozumiem, o čo vám vlastne ide, lebo jedným návrhom zákona popierate ten druhý. Veľmi dobre ste spomenuli príklad z Maďarska, kedy vláda prijala rozhodnutie o tom, že počas nedieľ bude zákaz predaja v maloobchode. Ale onedlho musela maďarská vláda toto rozhodnutie zmeniť, pretože chýbal súhlas a chýbala dohoda medzi zamestnávateľmi a odborármi. Dokonca v Maďarsku sa búrili aj odborári. A my, keď sme predkladali tento návrh zákona, tak sme sa stretli aj s odborármi a zamestnávateľmi a dospeli sme k akémusi súhlasu a konsenzu. Pýtam sa vás, či ste vy aj so svojimi kolegami boli na nejakom stretnutí, kde ste sa rozprávali na túto tému, či už s odborármi alebo aj zamestnávateľmi a či máte súhlas z obidvoch strán. Ďakujem.
Hlina, Alojz, poslanec NR SR (2015-04-23):
Ďakujem veľmi pekne. Ja len kvôli korektnosti a zápisu dopĺňam aj iné skutočnosti. A myslím, že mám právo ich povedať. Ja tu sedím naozaj poctivo. Ja sa vám ináč na tie záchodové papiere, ktoré vy voláte prezenčka, nepodpisujem už asi dva roky. Môj podpis má cenu. Ja sa na záchodové papiere nepodpisujem. Na papiere, kde vedia docupkať vaše poslankyne, ráno docupkajú, podpíšu sa a vonku ich už čaká auto, ktoré ich vezie do Kežmarku. Niekedy je z toho ťažko. Ja som na to nie raz, nie dvakrát upozorňoval. A keď chcete hrať hru o dochádzke, pán predseda, kľudne si ju môžeme zahrať. V piatok sme skončili skôr, lebo ste tu neboli. Vaši boli na icečkách, boli už na ceste domov. Proste je toho viac. Ja som nie raz, nie dvakrát upozorňoval na vašu dochádzku a naozaj je zúfalá. Vaša dochádzka je zúfala. To len kvôli korektnosti a zápisu uvádzam.
Zemanová, Anna, poslankyňa NR SR (2020-04-07):
Vážené pani poslankyne, vážení páni poslanci, vážení prítomní, predseda Národnej rady rozhodnutím č. 39 z 2. apríla 2020 pridelil návrh vlády na skrátené legislatívne konanie o vládnom návrhu zákona o niektorých opatreniach v pôsobnosti Ministerstva životného prostredia Slovenskej republiky v súvislosti s ochorením COVID-19 na prerokovanie výboru pre pôdohospodárstvo a životné prostredie v termíne do začiatku rokovania schôdze Národnej rady o tomto návrhu. Výbor pre pôdohospodárstvo a životné prostredie predložený návrh vlády na skrátené legislatívne konanie prerokoval na svojej 2. schôdzi a uznesením č. 3 zo dňa 7. apríla 2020 odporučil Národnej rade schváliť návrh vlády na skrátené legislatívne konanie o predmetnom vládnom návrhu zákona. Pán predsedajúci, skončila som, otvorte, prosím, rozpravu.
Šimečka, Michal, podpredseda NR SR (2024-04-17):
Ďakujem veľmi pekne. Pán spravodajca, chcete sa ešte vyjadriť k rozprave? (Reakcia spravodajcu.) Ďakujem veľmi pekne. Takže prerušujem rokovanie o tomto bode programu. Teraz nasleduje prvé čítanie o vládnom návrhu zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov a ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov, tlač 218, návrh na pridelenie na prerokovanie výborom je rozhodnutie č. 218. A odovzdávam slovo ministrovi dopravy pánovi Rážovi, aby vládny návrh zákona uviedol. Prosím, pán minister. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov a ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov , tlač 218.)
Šimečka, Michal, podpredseda NR SR (2024-05-02):
Ďakujem pekne. Pán poslanec Horecký, nech sa páči.
Frešo, Pavol, poslanec NR SR (2012-08-07):
Ďakujem pekne, pán predseda. Chcel by som nadviazať na to, čo pán poslanec Hlina komentuje naše tlačové výstupy. Ja si myslím, že treba veci čítať tak, ako sú a úplne zrozumiteľne, tak ako sme to povedali v rámci rozpravy v uplynulých dňoch. To znamená, pre SDKÚ – DS je otázka druhého piliera vôbec dôchodkového zabezpečenia otázkou principiálnou. A keď je niečo principiálnou otázkou, tak máme naozaj vážne výhrady zoči-voči tomu, že takto vážny zákon sa robí poza chrbty ľudí, takto vážny zákon sa robí v skrátenom legislatívnom konaní a takto vážny zákon sa robí napriek tomu, že žiadna strana – čiže ani OBYČAJNÍ ĽUDIA, ani SMER – nehovorila ľuďom pred voľbami, že im zníži príspevok do druhého piliera. Že im siahne týmto spôsobom na dôchodkové úspory. A berieme to tak, že naozaj sa jedná o istý druh podvodu zoči-voči voličom, keď im niečo iné sľúbime a niečo iné potom robíme aj na pôde Národnej rady. A nejaký taký, povedal by som, kolegiálny dovolenkový duch, ktorý tu vládne, nemá zmysel podporovať, keď sa zároveň podvádzajú ľudia, ktorým bolo jasne povedané, že nie, nezníži sa odvod do druhého piliera, no tak budeme konfrontovať tých, ktorí ľudí podvádzajú. Tých, ktorí iné hovoria a iné konajú. Myslím si, že je to úplne na mieste a považujem za drzé nazývať to obštrukciou, keď sa zastávame ľudí, ktorým niekto niečo sľúbil a koná sa opačne. Naopak si myslím, že treba sa vymedziť zoči-voči tomu, keď niekto sem príde, dáva návrh zákona, ktorý je v prudkom rozpore s tým, čo sľuboval pred voľbami. Je to normálne, je to prirodzené, zastávame sa ľudí, ktorí nemajú byť právo takto podvádzaní, naopak, zastávame sa ľudí, ktorým keď niekto niečo sľúbil, tak to dodržať treba. Ďakujem pekne.
Zmajkovičová, Renáta, podpredsedníčka NR SR (2013-10-24):
Faktické poznámky na vystúpenie pána poslanca nie sú. Ďalším, ktorý vystúpi v rozprave, je pán poslanec Viskupič. Keďže pán poslanec Uhliarik už vystúpil a nechce ďalej vystúpiť. Nech sa páči, pán poslanec Viskupič.
Nachtmannová, Oľga, poslankyňa NR SR (2014-05-29):
Pán predseda, dajte, prosím, hlasovať o tom, že návrh zákona Národná rada prerokuje v druhom čítaní.
Blanár, Juraj, podpredseda NR SR (2021-05-10):
Pani podpredsedníčka, nie sme v rozprave.
Danko, Andrej, predseda NR SR (2017-04-07):
Pán poslanec Vážny, pripraví sa pán poslanec Mihál.